internet vaartha 361 Views
న్యూఢిల్లీ : చమురు సహజవాయువుల సంస్థ కెజి బేసిన్‌ డి6 క్షేత్రంపై 36 వేల కోట్ల పెట్టుబడులు పెట్టాలని నిర్ణయించింది. సంక్లిష్టమైన చమురు సహజవాయుక్షేత్రాల్లో మార్కెటింగ్‌ స్వేఛ్ఛను ప్రభుత్వం కల్పించడంతో సంస్థాపరంగా పెట్టుబడులు పెంచాలని నిర్ణయించినట్లు ఒఎన్‌జిసి ఛైర్మన్‌ డికె సరాఫ్‌ వెల్లడించారు. 2023నాటికి 2ఎ, 2బి క్షేత్రాలపరిధిలో ఉత్పత్తిని వెలికి తీసే కృషిలోభాగంగానే ఈ పెట్టుబడులు పెడు తున్నట్లు షరాఫ్‌ వెల్లడించారు. ఈ క్షేత్రాల్లో 3.5 మిలియన్‌ టన్నుల చమురు లభిస్తుందని, మొత్తం చమురు ఉత్పత్తిలో 15 శాతం ఈరెండు బ్లాక్‌లనుంచే రావచ్చని షరాఫ్‌ వెల్లడించారు. సహ్‌జవాయు ఉత్పత్తి కూడా ఐదు బిలియన్‌ క్యూబిక్‌ మీటర్లు ఉంటుందని, లేదా మొత్తం ఉత్పత్తిలో 25 శాతం అదనంగా ఉంటుందని ఆయన అన్నారు. ఒఎన్‌జ.ఇసి ఇప్పటివరకూ 18మిలియన్‌ టన్నుల ముడిచమురును ఉత్పత్తిచేసింది. దేశం మొత్తం 38 మిలియన్‌ టన్నుల ముడిచమురు ఉత్పత్తిలో 18 మిలియన్‌ టన్నులు తక్కువే. కెజిబేసిన డిడబ్ల్యుఎన్‌ 98/2 క్షేత్రంనుంచే వెలువడుతున్నట్లు తేలింది. కెజి డి5 వాస్తవానికి మూడు క్లస్టర్లుగా విభజించారు. క్లస్టర్‌వన్‌ టాప్‌స్థాయిలోఉంది. ఇప్పటివరకూ క్లస్టర్‌ వన్‌పై ఎటువంటి పెట్టుబడుల నిర్ణయం తీసుకోలేదన్నారు. తాజా పెట్టుబడులు మాత్రం క్లస్టర్‌2లోని 2ఎ, 2బి క్షేత్రాలపై ఉంటుంది. ఈరెండింటిలోను 23.5 మిలియన్‌ టన్నులచమురు, 50.7 బిలియన్‌ క్యూబిక్‌ మీటర్ల గ్యాస్‌ ఉత్పత్తి అవుతుందని అంచనా. కంపెనీ పెట్టుబడుల వ్యయం కోసం అంతగా కష్టపడాల్సిందిలేదని, అంతర్గత వనరులనుంచే సమకూర్చుకుంటుందన్నారు. భారత్‌లోని హైడ్రోకార్బన్‌ సెక్టార్‌ లో సంస్కరణలు ప్రవేశపెట్టినప్పటి నుంచి అన్వేషణలు ఊపం దుకున్నాయి. క్లస్టర్‌2ఎలో మొత్తంగా 94.26మిలియన్‌ టన్నుల ముడిచమురు ఉంటుందని, 21.7 బిలియన్‌ క్యూబిక్‌ మీటర్ల సహజవాయువు ఉంటుందని అంచనా. క్లస్టర్‌2బిలో 51.9 బిలియన్‌ క్యూబిక్‌ మీటర్ల గ్యాస్‌ ఉంటుంది. క్లస్టర్‌ 2ఎలో గరిష్టంగా 77,305 బ్యారెళ్ల చమురు ప్రతిరోజు ఉత్పత్తి అవు తుందని 3.81 ఎంఎస్‌సిఎండి ఉత్పత్తి అవుతుందని, 15 చమురు బావుల నుంచి ఈ ఉత్పత్తి ఉంటుందని ఒఎన్‌జిసి భావిస్తోంది. గరిష్టంగా చూస్తే క్లస్టర్‌ 2బిలో 12.75 మిలియన్‌ క్యూబిక్‌ మీటర్లగ్యాస్‌ ప్రతిరోజూ ఎనిమిది బావుల నుంచి ఉత్పత్తి అవుతుందనిఅంచనా. క్లస్టర్‌2లో 10క్షేత్రాలు ఉన్నాయి. ఒఎన్‌జి సి వీటిని ఇంకా వాణిజ్య పరంగా వీటిని ప్రకటించాల్సిఉంది. క్లస్టర్‌3లో హైడ్రోకార్బన్స్‌ డైరెక్టరేట్‌ జనరల్‌నోటిఫై చేయాల్సి ఉంది. గ్యాస్‌శుద్ధిప్లాట్‌ఫామ్‌తోపాటు చమురు ఉత్పత్తి కదలిక వేగవంతం, నిల్వ, దిగుమతి యూనిట్‌, క్లస్టర్‌నుంచి ఉత్పత్తిని గరిష్టస్థాయిలో వెలికితీసేందుకు ఒఎన్‌జిసికొత్త పెట్టుబడులు ఉపక రిస్తాయి. మొత్తం 23.5మిలియన్‌ టన్నులచమురు, 50.7 బిలియన్‌ క్యూబిక్‌ మీటర్లగ్యాస్‌ లభిస్తుందని అంచనా. ఈతాజా పెట్టు బడుల ప్రణాళికను మేనేజ్‌మెంట్‌ కమిటీ ఆమోదించాల్సి ఉంటుంది.